**З А П И С Н И К**

од 14-та седница на Советот на Општина Аеродром, одржана на 14.07.2022 година со почеток во 16:30 часот, во просториите на Општина Аеродром

Присутни:

|  |  |
| --- | --- |
| 1. Дејан Митески | 17.Сузана Делева |
| 2. Милка Тримчевска | 18.Томче Ѓуровски |
| 3. Стефан Синадиновски | 19. Љупчо Недески |
| 4. Љупчо Ацковски | 20. Даниел Самарџиски |
| 5. Сузана Павловска | 21. Александра Петковска Николовска |
| 6. Оливер Миланов | 22. Миле Климоски |
| 7. Антонио Петковски | 23. Дарко Масларковски |
| 8. Маријана Столевска Тасиќ | 24. Горан Костовски |
| 9. Станислав Николовски | 25. Сања Несторовска Лазарова |
| 10.Лидија Стаменкова | 26. Дејан Ристовски |
| 11.Бошко Петковски | 27. Благица Сековска |
| 12Валерија Анастасова |  |
| 13. Васе Канзуров |
| 14. Елена Мургоска Митреска |
| 15. Милутин Ристески |
| 16. Вангелина Мојаноска |

Присутни се и претставници од општинската администрација.

Претседателот Дејан Митески, ја отвори седницата на Советот на Општина Аеродром и констатира дека на седницата присуствуваат мнозинство членови на Советот и Советот може полноважно да одлучува. Претседателот извести дека на седницата тројца Советници се приклучени он-лајн.

Претседателот отвори расправа по однос на Записникот од 13-та седница.

Бидејќи никој не се јави за збор, Претседателот го започна претресот и го стави на гласање.

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

Се констатира дека записникот од тринаесетата седница е усвоен.

Претседателот отвори расправа по однос на дневниот ред и извести дека се доставени предлог точки за дополнување на дневниот ред од страна на Градоначалникот и тоа:

1.Предлог-Одлука за давање согласност за примање на донација од страна на Зоран Станојевски и Ленка Станојевска за изработка на урбанистички проект за инфраструктура.

Бидејќи никој не побара збор Претседателот го заклучи претресот и го стави на гласање предлогот за дополнување на дневниот ред со точката **Предлог-Одлука за давање согласност за примање на донација од страна на Зоран Станојевски и Ленка Станојевска за изработка на урбанистички проект за инфраструктура**

**ГЛАСАА: ЗА – 24 советници ПРОТИВ – нема ВОЗДРЖАНИ- нема**

Се констатира дека предлогот е усвоен

Претседателот го стави на гласање Дневниот ред со дополнувањето.

**ГЛАСАА: ЗА – 25 советници ПРОТИВ – нема ВОЗДРЖАНИ- нема**

Се констатира дека дневниот ред за четиринаесетата седница е усвоен

Претседателот согласно член 61 од Деловникот за работа на Советот предложи измена на редоследот на точките на дневен ред и тоа дополнителната точка да се разгледа како последна од дневниот ред, а пред точката советнички прашања.

**ГЛАСАА: ЗА – 21 советници ПРОТИВ – нема ВОЗДРЖАНИ- 2 советници**

Се констатираше дека предлогот е усвоен

Минуваме на точките од дневен ред.

**Прва точка**- Предлог-Одлука за давање согласност на Годишен план за вработување за 2023 година за ООУ „Браќа Миладиновци“

Претседателот отвори расправа,бидејќи никој не се јави за збор Претседателот го заклучи претресот и ја стави точката на гласање.

**ГЛАСАА: ЗА – 14 советници ПРОТИВ – нема ВОЗДРЖАНИ- 2 советници**

Се контатира дека Одлуката е усвоена

Се премина на **втората точка** од дневниот ред – Предлог-Одлука за давање согласност на Годишен план за вработување за 2023 година за ООУ „Љубен Лапе“

Претседателот отвори расправа,бидејќи никој не се јави за збор претресот е заклучен и точката е ставена на гласање.

**ГЛАСАА: ЗА – 14 советници ПРОТИВ – нема ВОЗДРЖАНИ- 1 советник**

Се констатира дека Одлуката е усвоена

Се премина на **третата точка** од дневниот ред – Предлог-Одлука за давање согласност за спроведување на постапка за закуп на недвижни ствари-сопственост на општина Аеродром на КП 2470 КО Кисела Вода 2, во површина од 60м2.

Претседателот извести дека оваа точка се предлага со техничка измена во делот на локацијата односно адресата на деловниот објект и тоа наместо локација на ул. Мите Богоевски бр.32, согласно имотен лист треба да стои локација на ул. Димитар Туриманџовски.

Претставник од Општинската администрација даде образложение по однос на точката. Бидејќи никој друг не побара збор Претседателот го заклучи претресот и точката ја стави на гласање.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**Четврта точка** – Предлог-Одлука за доделување еднократна парична помош на семејството на починат сезонски работник .

Претседателот отвори расправа,бидејќи никој не се јави за збор претресот беше заклучен и точката се стави на гласање.

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека одлуката е усвоена.

**Минуваме на Петта точка** - Предлог-Одлука доделување еднократна парична награда за најдобар ученик на генерацијата од секое основно училиште во Општина Аеродром за учебната 2021/2022 година

Претседателот отвори расправа,бидејќи никој не побара збор претресот беше заклучен и точката се стави на гласање.

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**Шеста точка** - Предлог-Програма за измена и дополнување на Програмата за планирани активности од областа на образованието во Општина Аеродром за 2022 година.

Претседателот отвори расправа, за збор се јави Советничката Вангелина Мојаноска која се изјасни дека во глава 15 каде што има набавка на смарт табли и таблети за Основните училишта во целиот текст зборовите смарт таблети се бришат. Советничката се изјасни дека ја поддржува глава 1, но нема да ја поддржи Програмата поради тргнувањето на смарт таблите кои овозможуваат современа настава.

Збор зема и Градоначалникот Тимчо Муцунски, кој се изјасни дека оваа година веќе се обезбедени 20 смарт табли, но не од сопствен буџет туку од донација. Тие веќе се вградени во Основните училишта. Одлучивме дека ќе мора со ребаланс на буџетот поради дополнителните трошоци кои што се предизвикани од енергетската криза да ги рационализираме средствата, оваа година од сопствен буџет ќе набавиме само таблети за да отпочнеме реализација на едно ветување, таблети за секое дете, а смарт табли веќе се обезбедени и се вградени во Основните училишта.

Претседателот на Совет Дејан Митески кажа дека се согласува со Советничката Вангелина Мојаноска дека смарт таблетите се битни во развојот на образованието и апелираше да влијаат кај Министерот за Образование да не ги намалува дотациите. Наместо ние да одвојуваме средства за потребите на училиштата, да си биде покриено онака како што е по закон од страна на Министерството за Образование.

Бидејќи никој друг не побара збор Претресот беше заклучен и точката беше ставена на гласање.

**ГЛАСАА: ЗА – 16 советници ПРОТИВ – 6 советници ВОЗДРЖАНИ- нема**

Се констатира дека Програмата е усвоена.

**Седма точка** - Предлог-Одлука за измена и дополнување на Одлука за доделување еднократна парична помош на семејствата со прваче во учебната 2022/2023 година на подрачјето на ОпштинаАеродром

Бидејќи никој не се јави за збор Претседателот го заклучи претресот и ја стави точката на гласање.

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**Осма точка** - Предлог-Заклучок за усвојување на информација за прогрес на проект Clean AirDrom-zero solid waste in Municipality of Aerodrom.

Образложение по однос на оваа точка даде раководителот на проектот Братислава Танаскович.

Бидејќи никој не побара збор претресот беше заклучен и точката беше ставена на гласање.

**ГЛАСАА: ЗА – 23 советници ПРОТИВ – нема ВОЗДРЖАНИ- 1 советник**

Се констатира дека Информацијата е усвоена.

**Девета точка** - Предлог-Одлука за определување на локации за поставување на повратни вендинг машини за реализација на проект Clean AirDrom-zero solid waste in Municipality of Aerodrom.

Претседателот отвори расправа,бидејќи никој не се јави за збор претресот беше заклучен и заклучокот беше ставен на гласање.

**ГЛАСАА: ЗА – 25 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**Десета точка** - Предлог-Одлука за давање на согласност за учество на проект „Зајакнување на општинските совети-Фаза 2“ финансиран од Швајцарската амбасада и од Министерството за локална самоуправа, а спроведуван и кофинансиран од Програмата за развој на Обединетите нации (UNDP).

По однос на точката се даде објаснување од страна на службите.

Претседателот отвори расправа, бидејќи никој не побара збор претресот беше заклучен и точката е ставена на гласање.

**ГЛАСАА: ЗА – 22 советници ПРОТИВ – нема ВОЗДРЖАНИ- 1 советник**

Се констатира дека Одлуката е усвоена.

**Единаесета точка** - Предлог-Одлука за давање согласност на измена и дополна на Годишен план за вработување на Општина Аеродром за 2022 година.

Претседателот отвори расправа,бидејќи никој не се јави за збор претресот беше заклучен и одлуката беше ставена на гласање.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека одлуката е усвоена.

**Дванаесета точка** - Предлог-Заклучок за усвојување Извештај за извршување на одлуките донесени од страна на Советот на Општина Аеродром за период од 01.02.2022 година до 30.04.2022 година.

Претседателот отвори расправа,за збор се јави Дарко Масларковски кој побара да се изнајде решение за сезонските работници да бидат во редовен работен однос.

Бидејќи никој друг не се јави за збор претресот беше заклучен и точката беше ставена на гласање.

**ГЛАСАА: ЗА – 22 советници ПРОТИВ – нема ВОЗДРЖАНИ- 1 советник**

Се констатира дека извештајот е усвоен.

**Тринаесета точка** - Предлог-Одлука за именување членови на Надзорниот одбор за контрола на материјално-финансиско работење на Јавно претпријатие за стопанисување на јавно осветлување на општина Аеродром, Скопје.

Претставник од надлежната комисија Милка Тримчевска се произнесе по однос на точката каде што извести кои лица се изгласани. Лицата кои што се изгласани се Роберт Атанасовски, Горан Јовчевски, Ненад Јовановски, Благоја Симоновски и Зорица Трифуновска

Советникот Милутин Ристески се јави за збор и се изјасни дека ставот на советничката група на СДСМ и коалицијата во однос на формирањето на ова Јавно Претпријатие е веќе добро познато и ќе гласаат против по однос на оваа и наредната точка.

Бидејќи никој друг не се јави за збор Претресот беше заклучен и точката беше ставена на гласање.

**ГЛАСАА: ЗА – 15 советници ПРОТИВ – 7 советници ВОЗДРЖАНИ- нема**

Се констатира дека одлуката е усвоена.

**Четиринаесета точка**– Предлог-Одлука за именување членови на Управниот одбор на Јавно претпријатие за стопанисување на јавно осветлување на општина Аеродром, Скопје.

Претставник од надлежната комисија Милка Тримчевска се произнесе по однос на точката и извести дека со 4 гласа ЗА и 1 ПРОТИВ беа усвоени следните предлози, Сашко Јовановски, Игор Трајковски, Николче Златевски, Елизабета Младеновски и Александар Секулоски.

Бидејќи никој не побара збор, Претресот беше заклучен и точката беше ставена на гласање

**ГЛАСАА: ЗА – 14 советници ПРОТИВ – 7 советници ВОЗДРЖАНИ- нема**

Се констатира дека Одлуката е усвоена.

Минуваме на **петнаесеттата точка**- Предлог-Одлука за давање согласност за примање на донација од страна на ИН-ПУМА за изработка на урбанистичко планска документација

Одлуката беше ставена на гласање.

**ГЛАСАА: ЗА – 15 советници ПРОТИВ – нема ВОЗДРЖАНИ- 1 советник**

Се констатира дека одлуката е усвоена.

**Шеснаесeта тока од** дневниот ред- Предлог-Одлука за уредување на постапката за планирање, реконструкција и изградба на пристапни патишта низ земјоделско земјиште

Одлуката беше ставена на гласање.

**ГЛАСАА: ЗА – 15 советници ПРОТИВ –нема ВОЗДРЖАНИ- 1 советник**

Се констатира дека одлуката е усвоена.

**Седумнаесeта точка** од дневниот ред- Предлог-Одлука за давање согласност за примање на донација од страна на Зоран Станојевски и Ленка Станојевска за изработка на урбанистички проект за инфраструктура.

Бидејќи никој не побара збор, точката беше ставена на гласање.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека одлуката е усвоена.

**Осумнаеста точка** од дневниот ред- Советнички прашања

Советникот Даниел Самарџиски постави прашање- Зошто ги нема монтажните тоалети по кејот на Вардар?

Градоначалникот Тимчо Муцунски на тоа одговори дека ќе побараме одговор од Градот Скопје.

Советничката Вангелина Мојаноска постави прашање-на бул.Јане Сандански од 84 до 118 тоа е плочникот кој што е наменет само за граѓаните да се движат, но многу често поминуваат автомобили и камиони и често е узурпиран за паркирање. Ние од Општината бараме да се превземе некаква контрола.

Градоначалникот Тимчо Муцунски одговори дека ваква акција е веќе спроведена каде што голем број возила беа отстранети со поддршка од Министерството за внатрешни работи.

Советничката Сузана Делева постави прашање-Платото бетонско кое што е направено на десната страна од тревникот на Февруарски поход, на самото плато за време на градба, ниту пак сега не се поставени табли кој е инвеститор, кој е изведувач и кој е проектот.

Градоначалникот Тимчо Муцунски одговори -апелирам до Советниците, не е ваша обврска но кога добивате документ како точки на дневен ред, доколку детално ги следите ќе видите дека пред три седници на Советот поминавме донација од општествено одговорна компанија каде што оваа локација беше утврдена во самата проектна документација. Се работи за изградба на детско игралиште.

Советникот Милутин Ристески постави прашање кое се однесува на хигиената на улиците кои се под надлежност на Општина Аеродром. Се јавува потреба како што е на улицата Методија Шаторов Шарло каде што од садовите за комунален отпад има исцедок од тој отпад. Прашањето е дали имаме услови Општината да обезбеди миење на тие улици и поголема хигиена помеѓу контејнерите. Ова е барање од граѓаните на таа улица а има и неколку други такви улици.

Градоначалниот Тимчо Муцунски даде одговор каде што кажа дека во буџетот за следната година размислуваме за изнаоѓање на соодветни средства за набавка на машини кои под притисок на вода ќе можат да чистат такви локации и ќе можат да го собираат ситниот отпад.

Дневниот ред беше исцрпен.

Со тоа заврши 14-та седница на Советот на Општина Аеродром.

Претседател на Совет

на Општина Аеродром

Дејан Митески